alexandrainst/scandi-wiki huggingface dataset:
Tramplin Aist

Tramplin Aist (russisk: Трамплин Аист, norsk: Hoppbakken Stork) er et skihoppanlegg ved byen Nizjnij Tagil i Russland. Anlegget ligger på Dolgojfjellet, ca. 10 kilometer fra Nizjnij Tagil, og har fire hoppbakker med størrelse K120 (HS134, K90 (HS100), K60 og K40. Det var trenings- og reservearena i forbindelse med OL i Sotsji i 2014. Anlegget hadde renn i Sommer Grand Prix i september 2013 og i verdenscupen i desember 2014. Det skal også bygges langrennsstadion i tilknytning til hoppanlegget.

Den første hoppbakken i området ble bygd i 1953. Hoppanlegget ble bygd ut på 1970-tallet, og hadde før den siste ombyggingen fem hoppbakker med størrelse K110, K90, K40, K20 og K10. Dårlig økonomi gjorde at anlegget ikke ble vedlikeholdt i tilstrekkelig grad, og siden 1990-tallet forfalt det gradvis. Før siste ombygging hadde Ilja Rosljakov bakkerekorden i begge de to største bakkene, henholdsvis 129 meter (satt 9. mars 2002) og 107 meter (satt 1. mars 2008).

Ombygging til et moderne hoppanlegg startet i 2009, og anlegget var planlagt å stå ferdig høsten 2011. Nettavisa Novyj Region meldte i juli 2010 at ombyggingen av anlegget var plaget av økonomiske problemer, og at det var usikkert om ombyggingen vil bli ferdig til planlagt tid. Ifølge Skisprungschanzen-Archiv ville anlegget være ferdigstilt tidligst ved utgangen av 2011. Anlegget kunne først gjenåpnes 26. desember 2012.

Bakkerekorden i storbakken etter siste ombygging er 141 meter, satt av norske Johann André Forfang i verdenscupen 2. desember 2017.

Verdenscuprenn

Kilder
Skisprungschanzen-Archiv: Nizhniy Tagil (besøkt 14. juli 2013)
Zakonodatelioe Sobranie Sverdlovskoj oblast: Deputat Palaty Predstavitelej Aleksej Tsjekanov uveren, tsjto tsjerez dva goda etap kubka mira po pryzjkam s tramplina projdet na gore Dolgoj (25. juli 2010, russisk)
Flying Skier: Nizjnij Tagil (russisk)
Oblastiaja Gazeta: Trampliniy s vidom na Sotsji (17. november 2009, russisk)
Ski.ru: Na rekonstruktsiju tramplinov dlja spyzjkov na lyzjakh i obnovlenie infrastruktury nizjnetagilskogo sportkompleksa «Aist» potratjat 1,6 mlrd. rublej (16. januar 2009, russisk)

Hoppbakker i Russland
Sverdlovsk oblast
Byggverk fullført i 1953
1953 i Russland
Max Baldry

Maxim Alexander Baldry (født 5. januar 1996) er en engelsk skuespiller. mest kjent for rollen som Stephan i filmen Mr. Beans ferie. Han vokste opp i Moskva og Warszawa og snakker russisk flytende, men foreldrene, som bodde i Russland og i Polen på grunn av farens jobb, flyttet tilbake til Storbritannia i 2003.

Referanser

Eksterne lenker 
 

Engelske skuespillere
Personer fra Surrey
Bulqizë

Bulqizë er en by i prefekturet Dibër i Albania. Den har ca. 10 000 innbyggere.

Byen er en gruveby som ligger øst i landet, ved hovedveien SH 6 ikke langt fra grensen til Nord-Makedonia ved grensebyen Debar.

Byen er hovedstad i Bulqizë-distriktet.

Byer i Albania
Albaniastubber
Kommuner i Albania
Aleksandr Sjustov

Aleksandr Andrejevitsj Sjustov, russisk Александр Андреевич Шустов, (født 29. juni 1984 i Karaganda) er en russisk høydehopper. 

Han vant Sommeruniversiaden 2007 i Bangkok. I 2010 ble han europamester i høyde, da han vant EM i friidrett i Barcelona. Han tangerte da sin personlige rekord med 2,33.

Referanser

Eksterne lenker 
 

Personer fra Karagandy
Russiske høydehoppere
Europamestere i friidrett
Deltakere for Russland under Sommer-OL 2012
Friidrettsutøvere under Sommer-OL 2012
Deltakere for Russland under VM i friidrett 2011
Deltakere for Russland under VM i friidrett 2013
Gamlegrendåsen skole

Gamlegrendåsen skole er en barneskole på Gamlegrendåsen i Kongsberg.
Den er en av de største barneskolene i Buskerud med 467 elever (2009-2010 semesteret).

Brann
Tidlig på kvelden 22. september 2001 brant en av fløyene til skolen ned til grunnen, og to gutter innrømmet etterhvert å ha satt fyr på skolen. Fløyen ble bygget opp igjen og er i dag i full drift.

Referanser

Eksterne lenker
 

Barneskoler i Viken
Utdanning i Kongsberg
Berg skole (Kongsberg)

Berg skole er en barneskole på Heistadmoen i Kongsberg. I 2009-2010 semesteret hadde den 45 elever fordelt på 1-4 klassetrinn.

Eksterne lenker
 

Utdanning i Kongsberg
Barneskoler i Viken
Efteløt skole

Efteløt skole er en barneskole i Efteløt i Kongsberg kommune. I 2009-2010 semesteret hadde skolen 102 elever fordelt på 1.–7. klassetrinn.

Eksterne lenker
 

Utdanning i Kongsberg
Barneskoler i Viken
Jondalen skole

Jondalen skole er en barneskole i Jondalen i Kongsberg. Skoleåret 2009-2010 hadde skolen tre avdelinger med tilsammen 54 elever.

Eksterne lenker
 

Utdanning i Kongsberg
Barneskoler i Viken
Madsebakken skole

Madsebakken skole er en barneskole i Kongsberg. 2017-2018 semesteret hadde skolen 317 elever fordelt på 1. – 7. klassetrinn.
1. trinn: 38 elever
2. trinn: 52 elever
3. trinn: 60 elever
4. trinn: 51 elever
5. Trinn: 42 elever
6. trinn: 34 elever
7. trinn: 40 elever
Rektor: Elisabeth B. Didriksen

Eksterne lenker
 

Utdanning i Kongsberg
Barneskoler i Viken
Raumyr skole

Raumyr skole (etablert i 1969) er en barneskole i Kongsberg. I 2009-2010 semesteret hadde skolen 302 elever fordelt på 1. – 7. klassetrinn.

Eksterne lenker
 

Utdanning i Kongsberg
Barneskoler i Viken
Utdanningsinstitusjoner etablert i 1969
Skavanger skole

Skavanger skole er en barneskole i Kongsberg. I 2009-2010 semesteret hadde skolen 140 elever fordelt på 1.-7. klassetrinn. Skolen har en karakteristisk pipe som er utformet av kunstneren Rolf Hansen.

Eksterne lenker
 

Utdanning i Kongsberg
Barneskoler i Viken
Wennersborg skole

Wennersborg skole er en barneskole i Kongsberg. I 2009-2010 semesteret hadde skolen 260 elever fordelt på 1.-7. klassetrinn. i sommeren 2018 hadde de 50 års jubileum. De feiret det med danser, kafer, tivoli og masse aktiviteter.
De samlet inn 18 tusen kroner og de skal bruke det for barna som går på skolen.

Eksterne lenker
 

Utdanning i Kongsberg
Barneskoler i Viken
Hvittingfoss barne- og ungdomsskole

Hvittingfoss barne- og ungdomsskole (etablert i 1914) er en barne- og ungdomsskole i Hvittingfoss i Kongsberg kommune. I 2009-2010 semesteret hadde skolen 223 elever fordelt på 1.-10. klassetrinn.

Eksterne lenker
 

Utdanning i Kongsberg
Barne- og ungdomsskoler i Viken
Utdanningsinstitusjoner etablert i 1914
Skrim ungdomsskole

Skrim ungdomsskole er en ungdomsskole på Kongsgårdmoen i Kongsberg. I skoleåret 2009-2010 hadde skolen 221 elever.

Eksterne lenker
 
 Bilde av skolen

Utdanning i Kongsberg
Ungdomsskoler i Viken
Tislegård ungdomsskole

Tislegård ungdomsskole er en ungdomsskole i Kongsberg. I semesteret 2014-2015 hadde skolen 331 elever. Skolen var ferdig bygget i 1989 med totalt fire paviljonger. En paviljong til hver klasse, 8.- 9.- og 10. klasse, og en hovedpaviljong med personalrom og andre spesialrom. Skolebygningenes standard ble oppgradert i 2012, da sto flere klasserom ferdig oppusset og alle paviljongene hver seg ble utvidet fra fire til fem klasserom.

Rektorer 

 Anne Birgit Brunvatne fra 2018 - ?
 Marianne Thorrud fra ? – til ?

Valgfag 
 Produksjon for sal og scene
 Medier og Informasjon
 Fysiskaktivitet og helse 
 Design og redesign 
 Forskning i praksis 
 Teknologi i praksis 
 Natur og miljø
 Innsats for andre

Eksterne lenker
 

Utdanning i Kongsberg
Ungdomsskoler i Viken
Vestsiden ungdomsskole (Kongsberg)

Vestsiden  ungdomsskole (etablert i 1957) er en ungdomsskole i Kongsberg. I 2009-2010 semesteret hadde skolen 268 elever.

Historikk
Skolen ble etablert som barneskole i 1957, og tatt i bruk som ungdomsskole i 1967 etter litt påbygging. Det er planlagt ny skole på samme tomt. Denne skal stå ferdig til skolestart 2019/2020.

Eksterne lenker
 

Utdanning i Kongsberg
Ungdomsskoler i Viken
Utdanningsinstitusjoner etablert i 1957
Ferjesambandet Volda–Folkestad

Volda–Folkestad er et ferjesamband på riksvei 651 som krysser Voldsfjorden mellom Volda og Folkestad i Volda kommune på Sunnmøre. Sambandet er siden 2006 drevet av Norled. Ferja MF «Finnøy» trafikkerer strekningen. Overfarten tar 15 minutter. Før Kvivsvegen ble åpnet var sambandet del av .

Sambandet har siden 2001 vært blant de 20 mest trafikkerte ferjesambandene i Norge.

Trafikkdata

Data hentet fra Statens vegvesens Håndbok 157 Ferjestatistikk

Ferjer

Informasjon hentet fra Fjordfähren in Norwegen

Referanser 

Fergesamband i Møre og Romsdal
Samferdsel i Volda
Artikler i sjøfart-prosjektet
Max Lucado

Max Lucado (født 11. januar 1955) er en amerikansk pastor og religiøs skribent. Lucado har skrevet mer enn 50 bøker. Mange av hans bøker er oversatt, også til norsk. Han er pastor i menigheten Oak Hills Church of Christ i San Antonio i Texas. Lucado har blitt kalt «Amerikas pastor» av magasinet Christianity Today og fikk i 2005 utmerkelsen «The Best Preacher in America». Han har vært gjest hos FOX News Channel, NBC Nightly News, hos Larry King og USA Today.

Biografi 
Lucado ble født i 1955 i San Angelo, Texas, som det yngste av Jack og Thelma Lucados fire barn. Han vokste opp i Andrews i Texas. Faren var oljearbeider mens moren jobbet som sykepleier. Lucado begynte etter hvert på det kristne universitet i Abilene. Han hadde i utgangspunktet planer om å bli advokat, men ifølge hamselv fikk et obligatorisk bibelkurs og en misjonstur ham til å ombestemme seg til å bli misjonær. For å bli misjonær måtte han imidlertid tjenestegjøre to år i en kirke etter utdannelsen.

Etter utdannelsen flyttet Lucado til Miami i Florida for å tjenestegjøre i en kirke. Hans ansvar var blant annet å skrive innlegg i kirkens nyhetsbrev. Senere ble disse korte innleggene satt sammen til hans første bok, On the Anvil. Etter to år i Miami reiste den nygifte Max Lucado og hans kone Denalyn til Rio de Janeiro i Brasil, som misjonærer på fulltid.

I 1987 døde Lucados far, og etter fem år i Brasil reiste han og familien tilbake til USA for å være nærmere hans mor. I 1988 ble han ansatt som pastor i Oak Hills Church of Christ i San Antonio.

Bibliografi

Referanser

Eksterne lenker 
 
 
 
 
  Max Lucado Official Website
  Oak Hills Church Website
  Max Lucado Unofficial Biography of Max Lucado

Geistlige personer
Personer fra San Antonio
Personer fra Abilene
Sissel (album)

Sissel er debutalbumet til Sissel Kyrkjebø, utgitt i 1986. Albumet lå 21 uker på VG-lista og endte med 1.-plass som beste plassering.

Sporliste

 «Kjærlighet»
 «Tenn et lys for dem»
 «Jeg trenger deg»
 «Summertime»
 «I ditt smil»
 «Eg ser»
 «Å Vestland, Vestland»
 «Vil du vekke tonen min?»
 «Inn til deg»
 «Frøet»
 «Det skal lyse en sol»
 «Dagen gryr»
Bonusspor på utgivelse i Danmark
 «Vårvise» med Sebastian

Medvirkende
Sam Bengtson - bass
Kari Gjærum, Sigvart Dagsland, Hilde Heltberg, Håkon Iversen og Svein Gundersen - kor
Per Lindvall - trommer
Håkan Mjørnheim - gitar
Svein Dag Hauge - gitar
Per Kolstad - piano
Anders Neglin - synthesizer, keyboard
Sigurd Køhn - saksofon
Sigmund Groven - munnspill
Kjetil Bjerkestrand - synthesizer

Debutalbum fra 1986
Sissel Kyrkjebø-album
Pepsi Raw

Pepsi Raw er en brus som ble lansert på det britiske markedet av PepsiCo i 2008. Brusen ble markedsført som en «naturlig leskedrikk» som ifølge produsenten ikke er tilsatt kunstige aroma-, farve- eller smaksstoffer. Produktet ble lansert i Norge 1. august 2010 – først i kiosker og bensinstasjoner, så i dagligvarebutikker fra 1. september 2010. Pepsi Raw ble i Norge lansert i 0,3 liters glassflaske, 0,5 liters plastflaske og 1,5 liters plastflaske, og ble produsert av Ringnes Bryggeri for PepsiCo. Dinside ga brusen terningkast to da de testet den.

Relativt kort tid etter lanseringen i Norge, i september 2010, ble brusen fjernet fra det britiske markedet, og Pepsi Raw ble trukket også fra det norske markedet i mai 2011 etter å ha hatt én til tre prosent andel av det totale colamarkedet målt i verdi. Brusen solgte ikke godt nok og ble regnet som en «flopp». I Storbritannia solgte Pepsi Raw godt i barer og puber, men det ble ikke solgt tilstrekkelig i kiosker og dagligvarebutikker. Et lignende produkt, Pepsi Natural, har blitt lansert i USA og Mexico.

Ingredienser
Vann, sukker, kullsyre, farger (ekstrakt fra eple og karamell), syre, (sitronsyre, vinsyre, melkesyre), naturlige aromaer (herunder ekstrakter fra kola nøtt, naturlig koffein), stabiliseringsmiddel - akasiegummi.

Næringsinnhold

Referanser

PepsiCo
Introduksjoner i 2008
Coladrikker
Blåmann Blåmann (album)

Blåmann Blåmann er et musikkalbum med Blåmann Blåmann med Odd Nordstoga i spissen, utgitt i 2001.

Sporliste

 «Tippe tippe tuve» (Trad. etter Sigrid Moldestad)
 «Tjønnebergen» (Trad. etter Myllarguten)
 «Storebroer og lillebroer» (Trad. etter Ragnhild Furholt)
 «Trollspringar» (Johannes Dahle)
 «Trollhalling» (Johannes Dahle)
 «Skuldalsbruri» (Trad. etter Kirsten Bråten Berg)
 «Langåkeren» (Trad. etter Olav Groven)
 «På Dovrefjell» (Trad. etter Ellen Nordstoga)
 «Tukthusen» (Trad. etter Aslak Brekke)
 «Helga Djuviken» (Trad. etter Eivind Groven)
 «Gøytilsjenta» (Trad. etter Håvard Gibøen)
 «Myllarens siste springar» (Trad. etter Myllarguten)
 «Målfrid mi fruve» (Trad. etter Hagny Huso)

Medvirkende

Blåmann Blåmann
 Asgaut Bakken - sang, gitar
 Silje Hegg - sang, fløyte
 Odd Nordstoga - sang, gitar, trekkspill
 Lars Underdal - sang, hardingfele, fiolin

Øvrige medvirkende
 Marius Reksjø - kontrabass
 Tor Bjarne Bjelland - trommer, perkusjon

Eksterne lenker
 Blåmann Blåmann

Debutalbum fra 2001
Odd Nordstoga-album
Norske debutalbum
Central Eleuthera

Central Eleuthera er et av de 32 distrikter på Bahamas. Det ligger på øya Eleuthera, som ligger rett øst for Nassau, om lag 250 miles øst for Miami i Florida. Største byen er Governor's Harbour. Central Eleuthera er nr. 8 på  kartet.

Eksterne lenker
 Kart over Central Eleuthera

Bahamas' distrikter
Hayle İbrahimov

Hayle İbrahimov (født 18. januar 1990 i Etiopia) er en etiopisk mellom- og langdistanseløper som konkurrerer for Aserbajdsjan. Han konkurrerer på 1.500, 3.000, 5.000 og 10.000 meter. 

Han ble nomimert til European Athlete of the Year Trophy i 2009 for sine resultater i 2009. Han satte flere aserbajdsjanske rekorder, og vant gull på både 5000 og 10000 meter under Junior-EM i Novi Sad i Serbia. 

I 2010 fikk han bronse på 5000 meter under EM i friidrett i Barcelona, med tiden 13.34,15. I kvalifiseringen løp han på 13.32,98, som er ny Aserbajdsjansk rekord. 

Ved EM i friidrett innendørs 2011 i Paris fikk han sølv på 3.000 meter, bak Mohammed Farah. Dette var den første medaljen i et innendørs-EM i friidrett noensinne for Aserbajdsjan.

Personlige rekorder 
Personlige rekorder per 8. september 2014:

Referanser

Eksterne lenker 
 
  Profil hos European Athletics

Aserbajdsjanske langdistanseløpere
Etiopiske langdistanseløpere
Deltakere for Aserbajdsjan under Sommer-OL 2012
Friidrettsutøvere under Sommer-OL 2012
Deltakere for Aserbajdsjan under Sommer-OL 2016
Friidrettsutøvere under Sommer-OL 2016
Deltakere for Aserbajdsjan under VM i friidrett 2015
Deltakere for Aserbajdsjan under VM i friidrett 2017
Deltakere for Aserbajdsjan under EM i friidrett 2010
Deltakere for Aserbajdsjan under EM i friidrett 2012
Deltakere for Aserbajdsjan under EM i friidrett 2014
Deltakere for Aserbajdsjan under EM i friidrett 2016
Personer etter føde- eller oppvekststed i Etiopia
João Vieira (kappgjenger)

João Paulo Garcia Vieira (født 20. februar 1976 i Portimão i Algarve) er en portugisisk kappgjenger. Han har deltatt i to OL; i 2004 og 2008.

Karriere 
Vieira deltok i sitt første EM i 1998, her endte han på 20.-plass. Året etter deltok han i VM, men ble diskvalifisert. I 2000 tok han sin første internasjonale metalje, da han fikk sølv i det ibero-amerikanske mesterskapet.

Hans beste VM-resultat kom i 2009, da han kom på 10.-plass.

Han har to EM-bronser, fra 2006 og 2010.

Referanser

Eksterne lenker 
 

Portugisiske kappgjengere
Deltakere for Portugal under Sommer-OL 2004
Friidrettsutøvere under Sommer-OL 2004
Deltakere for Portugal under Sommer-OL 2008
Friidrettsutøvere under Sommer-OL 2008
Deltakere for Portugal under Sommer-OL 2012
Friidrettsutøvere under Sommer-OL 2012
Deltakere for Portugal under Sommer-OL 2016
Friidrettsutøvere under Sommer-OL 2016
Deltakere for Portugal under Sommer-OL 2020
Friidrettsutøvere under Sommer-OL 2020
Deltakere for Portugal under VM i friidrett 2015
Deltakere for Portugal under VM i friidrett 2019
Deltakere for Portugal under EM i friidrett 2006
Deltakere for Portugal under EM i friidrett 2010
Kunes

Kunes (samisk: Gussanjárga) er en bygd i Lebesby kommune i Finnmark. Stedet ligger innerst i Storfjorden.

Fylkesvei 98 passerer igjennom Kunes.

Grunnkretsen Laksefjordbotn/Kunes har 51 innbyggere (2010).

Galleri

Referanser 

Bosetninger i Lebesby
Bygder og grender i Troms og Finnmark
Digital tilstand

Digital tilstand – Norgesuniversitetets monitor er en nasjonal kvalitativ kartleggeing bruken av informasjons- og kommunikasjonsteknologi (IKT) ved norske høyere utdanningsinstitusjoner som gjennomføres av Norgesuniversitetet. Rapporter ble publisert i 2009, 2011 og 2014.

Se også 
 Norgesuniversitetet

Referanser

Eksterne lenker
 Digital tilstand 2009
 Digital tilstand 2011
 Digital tilstand 2014
 IKT i utdanningen

Norske studentorganisasjoner
Utdanning i Norge
Älvsborg festning

Älvsborg festning (dansk Elfsborg) er navnet på en festning som lå ved munningen av Göta älv i Sverige. Festningen lå syd for elven og vest for det senere Göteborg. Festningen ble anlagt før 1366 og var da av tre.

Borgen ble angrepet av Christian II i 1502 og brent ned. Borgen ble reist igjen og denne gangen i stein. Allerede i 1673 ble den rasert og nye Älvsborg festning ble anlagt på midten av 1600-tallet et stykke fra den gamle.

Eksterne lenker 
 Älvsborg
 Älvsborg hos SNL

Festninger i Sverige
Byggverk i Göteborg
Den gamle spinnerokken

«Den gamle spinnerokken», eller «Det er rokken som spinner i stuen», som den heter i enkelte plateinnspillinger, er opprinnelig en amerikansk sang av Billy Hill, bearbeidet til norsk av Torleif Larsen. Sangen het originalt «The Old Spinning Wheel». Den norske versjonen ble en stor slager i 1953 med Jens Book-Jenssen. Han fremførte den noen år senere i NRKs fjernsynsprogramm «Slagerparaden 1930-1935».

Siden er den jevnt og trutt kommet i flere plateinnspillinger, blant annet med Rita Engebretsen på Frem fra Glemselen kap.16.

Teksten
Dekket av støv bort i kroken står en rokk alene gjemt,et minne fra oldemors barndomstid som nå er blitt ganske glemt.Jeg husker min egen barndom da du gikk du gamle rokk,da løp jeg her barbent, lekte, lo, du kan fortelle no.
Det er rokken som spinner i stuen,spinner drømmer om fortidens gang,om en pike som stille ved gruen,nynnet sakte en kjærlighetssang.I midnattstimen som seg snegler hen så stille,høres toner som har lytt så mangen gang.Det er rokken som spinner i stuen,spinner drømmer om fortidens gang.

Referanser 

Norske slagere
Nowy Targ

Nowy Targ en by i sørlige Polen, beliggende ved elven Dunajec, med 33 460 innbyggere (2006). Byen er hovedstad i fjellregionen Podhale, og navnet betyr «nytt marked». Ishockeylaget  Podhale Nowy Targ er fra byen.

Eksterne lenker 
 

Byer i det lillepolske voivodskap
Tauno Käyhkö

Tauno Olavi Käyhkö (født 6. mai 1950 i Rovaniemi) er en finsk-canadisk tidligere skihopper.

Han debuterte i den tysk-østerrikske hoppuka med 66. plass (av 97 deltakere) i Oberstdorf 28. desember 1969. Sammenlagt i Hoppuka ble han nummer 3 i 1971/72 og nummer 4 i 1970/71. Hans beste enkeltresultat var 2. plass i Garmisch-Partenkirchen 1. januar 1972.

Han deltok i VM i 1970 og 1974, der hans beste resultat var 4. plass i storbakken i Štrbské Pleso i 1970 og 6. plass i normalbakken i Falun i 1974. I OL i Sapporo i 1972 ble han nummer 4 i storbakken og nummer 18 i normalbakken. Han ble nummer 49 av 51 deltakere i VM i skiflyging i Oberstdorf i 1973.

Etter 1973/74-sesongen skiftet Tauno Käyhkö nasjonalitet og konkurrerte deretter for Canada. Fra og med 1976 hoppet han igjen internasjonalt. I VM i Lahtis i 1978 ble han nummer 5 i storbakken og nummer 16 i normalbakken. I OL i Lake Placid i 1980 ble han nummer 26 i storbakken og nummer 30 i normalbakken.

Han ble nummer 55 sammenlagt i den første sesongen verdenscupen ble arrangert, sesongen 1979/80.

Tauno Käyhkö er nevø av kombinertløperen Erkki Luiro og skihopperen Tauno Luiro, som blant annet hadde verdensrekorden i skiflyging.

Referanser

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider

Eksterne lenker 
 

Finske skihoppere
Canadiske skihoppere
Deltakere for Finland under Vinter-OL 1972
Skihoppere under Vinter-OL 1972
Deltakere for Canada under Vinter-OL 1980
Skihoppere under Vinter-OL 1980
Fødsler i 1950
Anna Jacobsdatter Borrebye

Anna Jacobsdatter Borrebye (født 9. oktober 1708, død 13. juli 1762 var en dansk forfatter og salmedikter.

Hun ble født i Nakskov på Lolland som prestedatter, men i en familie med dårlig økonomi. Da moren døde måtte hun arbeide ute, og jobbet som tjenestejente, spinnerske og vever.

I flere år jobbet hun med sitt hovedverk Zions Sukke ved Babylons Floder som kom ut i 1741. Boken er på 232 sider og inneholder både salmer og andre tekster. Teologisk tilhørte hun pietismen. I Norsk Salmebok har hun skrevet fire vers i en salme med tilsammen seks vers.

Referanser

Litteratur 
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0 Side 64.

Eksterne lenker 
 Opplysninger om Danske litteraturpriser
 Oppføring i Leif Haugens salmeblogg

Danske salmediktere
Danske lyrikere
Landeveissykkel

Landeveissykkel er en sykkel konstruert for sykling på jevnt underlag, som asfalt. 

 Dekkene på en landeveissykkel er smale, pumpes opp til høyt trykk (>=100 psi eller 689 kPa), og har jevn overflate for lavest mulig rullemotstand. 
 Sykkelstyret er av type bukkestyre. Rytteren kan holde hendene på toppen av styret i en delvis oppreist posisjon, eller flytte hendene til den nedre delen av styret. Dette bringer rytteren i en fremoverlent og lav posisjon med overkroppen, som reduserer luftmotstanden betraktelig.
 De har vanligvis 18-22 gir, med to utvekslinger (drev) foran og 9-11 (kassett) bak. Varianter uten gir finnes også.
 Bremsesystemet kan være felgbrems eller  skivebrems.
 Moderne landeveissykler er konstruert for lavest mulig vekt og lavest mulig luftmotstand, og leveres derfor vanligvis uten uten komponenter som skjermer og støtte.
 Rammen er som regel laget av lettvekt karbonfiber eller tynn aluminium.
 Hjulstørrelsen er standardisert til 700cc.
 Dekkbredden er som regel 23-25mm. 

Landeveissykling
Sykler
Fred Kaan

Frederik «Fred» Hermanus Kaan eller Fred Kaan (født 27. juli 1929 i Haarlem i Nederland, død 4. oktober 2009) var en nederlandsk prest, økumen og salmedikter.

Kaan ble født i Nederland før andre verdenskrig, og denne krigen skulle prege ham og diktningen hans i stor grad og han ble en viktig dikter for den kristne fredsbevegelsen. Familien hans var aktive i å hjelpe jøder med å sjule seg fra nazistene, og etter krigen begynte han å studere teologi i Utrecht som pasifist. På grunn av venner flyttet han etterhvert til England, og ble ordinert til prest der før han flyttet til Wales for å jobbe. I 1968 ble han sendt til Genève for å jobbe for International Congregational Council og var med på å danne World Alliance of Reformed Churches som han jobbet i fram til 1978. Jobben hans var sentrert mot menneskerettigheter, økumenikk og media. I 1978 dro han tilbake til England og hadde ulike jobber for kirken der. Han var også leder for Human Rights Forum of the Churches in Britain and Ireland.

Gjennom hele sin yrkeskarriere skrev han salmer, og han er blant annet representert med salmen «Pris være Gud» i de norske salmebøkene Salmer 1997 og Norsk salmebok 2013.

Referanser

Eksterne lenker 
 Minneord i Guardian

Nederlandske prester
Reformerte prester
Nederlandske salmediktere
Personer fra Haarlem